El departament de Comerç i Mercats actualitza el seu 'Portal del Comerç Sostenible'
14 de juliol 2022

![](/media/lbadbjl5/c1_mini_m1_portalcomerciosostenible_img_2577.jpg?width=850&height=566.9886363636364)

La regidora delegada de Comerç i Mercats de l'Ajuntament de Sagunt, Ana María Quesada, ha presentat este matí en el Consistori l'actualització del ‘Portal del Comerç Sostenible’, antic Portal del Comerciant conjuntament amb la presidenta de FACOSA, Lola Torrente. En eixe sentit, l'Agència per al Foment de la Innovació Comercial (AFIC) ha començat esta setmana el procés d'actualització i modernització del Portal del Comerç Sostenible per a millorar la visualització i coneixement dels establiments comercials del municipi.

Este portal s'utilitza per part de la població en general com a directori d'accés i localització d'empreses, comerços i servicis, per la qual cosa és necessari este tipus de seguiment i actualització.

Per a l'adequada realització d'estes tasques, el personal tècnic es posarà en contacte amb els comerços del municipi per a actualitzar les dades comercials disponibles i informar-los sobre les diferents possibilitats i informació que oferix el lloc web.

La regidora delegada de Comerç i Mercats, Ana María Quesada, ha destacat **«la importància d'esta d'actuació per a donar una total utilitat a una ferramenta tan important per a la visibilitat del comerç local com és el Portal del Comerç»**. L’edila, a més, ha recordat que **«perquè esta iniciativa tinga èxit és fonamental comptar amb la col·laboració i implicació de tots els comerços i per això anime que aquells comerços que no apareguen registrats es posen en contacte amb el departament i així puguen aparéixer en el nostre portal»**, bé a través de l’email [**admin.mercats@aytosagunto.es**](mailto:%20admin.mercats@aytosagunto.es) o telefonant al 960 69 90 49.

Els treballs que es realitzaran des del departament de Comerç i Mercats permetran conéixer els comerços que actualment estan situats en la localitat posant en valor una de les principals fortaleses de Sagunt: el comerç local.

**«L'objectiu final és impulsar la xarxa comercial de la ciutat i així fomentar el consum de proximitat»**, ha conclòs Quesada.

Per la seua banda, la presidenta de FACOSA, Lola Torrente, ha agraït al departament pel fet de **«donar suport al comerç»** i ha explicat que els baixos comercials que existixen en la ciutat **«no es pot permetre que estiguen tancats i cal donar visibilitat al fet que el comerç està viu»**.

*   [](http://www.facebook.com/sharer.php?u=https://aytosagunto.es/va/actualitat/presentacio-portal-comerc-sostenible-sagunt-2022-07-14/ "Facebook")
*   [](http://twitter.com/share?url=https://aytosagunto.es/va/actualitat/presentacio-portal-comerc-sostenible-sagunt-2022-07-14/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/presentacio-portal-comerc-sostenible-sagunt-2022-07-14/ "Linked In")
*   [](mailto:?body=https://aytosagunto.es/va/actualitat/presentacio-portal-comerc-sostenible-sagunt-2022-07-14/)